EkBass/fiwiki-20250220-pages-articles huggingface dataset:
Qatargas League

Qatargas League on Qatarin jalkapallosarjojen toiseksi korkein sarjataso. Sarjaa on pelattu vuodesta 1996 lähtien ja kaudesta 2013–2014 lähtien siinä pelaa yhteensä kahdeksantoista joukkuetta. Jokainen joukkue kohtaa toisensa kolmesti, jolloin otteluita kertyy joukkuetta kohden 21. Aikaisemmin sarjassa pelasi kahdeksan joukkuetta, jotka kohtasivat toisensa kolme kertaa. Kauden päätteeksi sarjan voittanut joukkue nousee pääsarjaan. Ykkösdivisionaasta ei voi pudota alemmaksi, sillä Qatarissa on vain kaksi sarjatasoa, joista pääsarja on ainut ammattilaissarja. Historian saatossa menestyksekkäin seura on ollut Al-Sailiya neljällä mestaruudella. Kaudella 2008–2009 Qatarin pääsarjaa laajennettiin, jonka vuoksi yksikään joukkue ei pudonnut pääsarjasta. Tämän vuoksi mestaruuden voittanut Al-Jaish pysyi seuraavallakin kaudella Qatarin 1. divisioonassa. Vielä kaudella 2010–2011 sarjassa pelasi kuusi joukkuetta. Kaudeksi 2013–2014 sarjaa laajennettiin, kun Qatarin jalkapalloliitto teki kolmivuotisen sponsorisopimuksen Qatargasin kanssa. ==Joukkueet kaudella 2011–12== * Al-Markhiya SC * Al-Mesaimeer SC * Al- Mu'aidar SC * Al-Sailiya SC * Al-Shahaniya SC * Al-Shamal SC ==Mestarit== *1994–95 - Al-Markhiya SC *1995–96 - Al-Markhiya *1996–97 - Al-Markhiya *1997–98 - Umm-Salal SC *1998–99 - Al-Markhiya *1999–00 - Umm-Salal *2000–01 - Al-Mesaimeer SC *2001–02 - Al-Shamal SC *2002–03 - Al-Sailiya SC *2003–04 - Al-Kharitiyat SC *2004–05 - Al-Sailiya *2005–06 - Umm-Salal *2006–07 - Al- Sailiya *2007–08 - Al-Jaish *2008–09 - Al-Jaish *2009–10 - Lekhwiya FC *2010–11 - Al-Jaish *2011–12 - Al-Sailiya *2012–13 - Al-Ahli´ *2013–14 - Al- Shamal *2014–15 - قائمة الأبطال new.qfa.com.qa Viitattu 29.11.2011 ==Eniten mestaruuksia== Joukkue Mestaruudet Mestaruus vuodet Al-Sailiya SC 4 2003, 2005, 2007, 2012 Umm-Salal SC 3 1998, 2000, 2006 Al-Jaish 3 2008, 2009, 2011 Al-Markhiya SC 2 1997, 1999 Al-Shamal SC 2 2002, 2014 Al-Mesaimeer SC 1 2001 Al-Kharitiyat SC 1 2004 Lekhwiya FC 1 2010 ==Lähteet== Luokka:Qatarin jalkapallosarjat
Matt Dennis

Matthew Loveland ”Matt” Dennis (11. helmikuuta 1914 Seattle – 21. heinäkuuta 2002 Riverside) oli yhdysvaltalainen muusikko ja laulunkirjoittaja. Dennisin molemmat vanhemmat olivat vaudeville-esiintyjiä. Hän opetteli pianonsoittoa varhaisella iällä ja soitti vuonna 1933 Horace Heidtin yhtyeessä ollessaan vasta 19-vuotias. Hän työskenteli 1930-luvulla laulajana ja pianistina Hollywoodin yökerhoissa. 1940- ja 1950-luvulla hän kirjoitti useita menestyskappaleita Frank Sinatralle toimiessaan Tommy Dorseyn orkesterin säveltäjänä ja sovittajana. Kaikki Dennisin Dorseylle säveltämät kappaleet sanoitti Tom Adair. Dennis sovitti musiikkia myös Glenn Millerin AAF Orchestralle ja nauhoitti 1950-luvulla myös omalla nimellään. 1960-luvulla Dennis työskenteli yökerhoesiintyjänä ja teki musiikkia radioon ja televisioon. Hän toimi Dick Haymesin radio-ohjelmassa musiikillisena johtajana. Dennis julkaisi kaksi pianonsoiton oppikirjaa, Introduction to the Blues ja You Can Teach Yourself Piano. Hänet valittiin vuonna 2010 Songwriters Hall of Fameen. == Sävellyksiä == * ”Will You Still Be Mine?” (1940) * ”Let’s Get Away from It All” (1941) * ”Everything Happens to Me” (1941) * ”Violets for Your Furs” (1941) * ”The Night We Called It a Day” (1942) * ”Angel Eyes” (1946) == Diskografia == * Dennis, Anyone? (1955) * She Dances Overhead: The Songs of Rodgers and Hart (1955) * Play Melancholy Baby (1956) * Matt Dennis Plays and Sings (1958) * Welcome Matt Dennis! (1959) == Lähteet == Luokka:Vuonna 1914 syntyneet Luokka:Vuonna 2002 kuolleet Luokka:Yhdysvaltalaiset pianistit Luokka:Yhdysvaltalaiset laulajat Luokka:Yhdysvaltalaiset säveltäjät Luokka:Songwriters Hall of Fame
Jan Špáta

Jan Špáta (25. lokakuuta 1932 – 18. elokuuta 2006) on maineikkaimpia tšekkiläisiä dokumentintekijöitä. Yksin ohjaajana hän on tehnyt 107 elokuvaa. Hänen vaimonsa Olga Sommerová ja tyttärensä Olga Špátová ovat myös dokumenttielokuvien ohjaajia. ==Aiheesta muualla== * http://www.imdb.com/name/nm0820004/ Luokka:Tšekkiläiset elokuvaohjaajat Luokka:Vuonna 1932 syntyneet Luokka:Vuonna 2006 kuolleet
Just Be

Just Be on Tiëston toinen studioalbumi, ja se ilmestyi 6. huhtikuuta 2004. Singleinä albumilta julkaistiin Traffic, Love Comes Again, Just Be ja Adagio for Strings. Tiësto on tehnyt Samuel Barberin Adagio for Strings -sävellyksestä trance-version. Alankomaissa Just Be -albumi oli albumilistan ykkönen ja myi kultaa. Suomen singlelistalla Adagio for Strings ja Love Comes Again olivat molemmat sijalla 12. == Kappaleet == # # # # # # # # # # == Aiheesta muualla == * Tiëston viralliset sivut * Adagio for Strings -musiikkivideo * Love Comes Again -musiikkivideo * Traffic-musiikkivideo * Just Be -musiikkivideo Luokka:Tiëston albumit Luokka:Vuoden 2004 albumit
Jamppa Kääriäinen

Jarmo ”Jamppa” Kääriäinen on suomalainen laulaja ja lauluntekijä, joka oli iisalmelaisen Halavatun papat -huumoriyhtyeen solisti. Hän jätti yhtyeen vuodenvaihteessa 2008/2009 ja julkaisi ensimmäisen sooloalbuminsa Halluun viihyttee loppuvuodesta 2010. Albumi sisälsi muiden esittäjien tunnetuksi tekemiä kappaleita savoksi käännettynä. Se oli Suomen virallisella albumilistalla viisi viikkoa, korkeimmillaan sijalla 13. Toinen albumi Kuumoo kessee julkaistiin kesällä 2011 ja kolmas albumi Hyvvee joolua saman vuoden lopulla. Halavatun papat -yhtyeen ja soolouran lisäksi hän on ollut jäsenenä myös yhtyeissä Hämyt ja Mulkvist. Hän on myös perustanut JamiJami-nimisen ohjelmapalveluyrityksen. == Lähteet == Luokka:Suomalaiset laulajat Luokka:Suomalaiset lauluntekijät Luokka:Suomalainen huumorimusiikki Luokka:Syntymävuosi puuttuu Luokka:Elävät henkilöt
Amore

Amore on italialaisen oopperalaulajan Andrea Bocellin albumi vuodelta 2006. Albumi pysyi Suomen virallisen albumilistan kärjessä viikoilla 11–14. == Kappaleet == === EU/UK -painos === # Amapola # Besame Mucho # Les Feuilles Mortes (Autumn Leaves) # Mi Manchi (mukana Kenny G) # Somos Novios (It's Impossible) (mukana Christina Aguilera) # Canzoni Stonate (mukana Stevie Wonder) # Solamente Una Vez # Jurame mukana Mario Reyes, flamenco-kitara # Pero Te Extraño # Momentos # L'appuntamento (Sentado A' Beira Do Caminho) # Cuando Me Enamoro (Quando M' Innamoro) # Estate (mukana Chris Botti) # Can't Help Falling in Love (Live @ Lake Las Vegas "Amore Under The Desert Sky") # Because We Believe # Somos Novios == Katso myös == * Albumilistan ykköset vuonna 2006 == Lähteet == Luokka:Vuoden 2006 albumit Luokka:Italialaiset albumit
Charles Fox (toimittaja)

Charles Richard Jeremy Fox (1921 – 9. toukokuuta 1991 Weymouthhttps://www.discogs.com/artist/1618946-Charles-Fox-3) oli englantilainen jazzkirjoittaja ja radiotoimittaja. Hän toimi jazzkriitikkona New Statesman -lehdessä ja kirjoitti toisinaan myös The Guardianiin, The Sunday Timesiin ja The Gramophoneen. Hän toimi 1960-luvun alusta lähtien Jazz Today -radio-ohjelman juontajana. Fox kirjoitti vuonna 1960 kirjan Fats Wallerista. Vuonna 1984 hän julkaisi Max Harrisonin ja Eric Thackerin kanssa jazzmusiikkioppaan The Essential Jazz Recordings, i: Ragtime to Swing, jossa esiteltiin 250 merkittävää jazznauhoitusta. == Lähteet == Luokka:Englantilaiset toimittajat Luokka:Englantilaiset tietokirjailijat Luokka:Kriitikot Luokka:Vuonna 1921 syntyneet Luokka:Vuonna 1991 kuolleet
Superdry

Superdry on englantilainen vaatemerkki, jonka tuotteita myydään 157 eri maassa ja Suomessakin merkillä on useita jälleenmyyjiä. Suomen ensimmäinen Superdry- myymälä avattiin 14.10.2011 Helsingissä Kauppakeskus Kluuviin. Superdryn vaatemerkin omistava SuperGroup Plc. listautui Lontoon pörssiin vuonna 2004. Sen liikevaihto vuonna 2010 oli 134,4 miljoonaa puntaa. Yhtiön puheenjohtajana toimii Peter Bamford ja sen kolme päätuotetta ovat Superdry, 77Breed ja SurfCoCalifornia. Pääkonttori sijaitsee tuotteen syntypaikassa Cheltenhamissa, Isossa-Britanniassa. == Tyyli == Superdry valmistaa vaatteita sekä miehille että naisille. Vaatteiden mallit, muodot ja kuviointi ovat sekoitus amerikkalaista vintagea ja japanilaista kirjoitusasua. Superdryn virallisilla sivuilla kerrotaan, että ajatus Superdry-tuotteesta syntyi matkalla Tokioon vuonna 2003. == Historiaa == pienoiskuva|200px|Superdry-kauppa Lontoossa Vuonna 1985 Julian Dunkerton perusti yrityksen yhdessä entisen yrityskumppaninsa kanssa. Yrityksen nimeksi tuli tuolloin Cult Clothing ja se toimi Cheltenhamissa. Ensimmäinen Superdry-myymälä avattiin Lontoon Covent Gardeniin vuonna 2004. Superdryta ei alussa mainostettu vaan se nousi julkisuuteen ja ostajien suosioon, kun jalkapalloilija David Beckhamin nähtiin käyttävän Superdryn tuotteita. Superdry on avannut myös liikkeet Britannian isoimpiin yliopistokaupunkeihin. == Lähteet == == Aiheesta muualla == * * Luokka:Vaatemerkit
Jokilaaksojen koulutuskuntayhtymä

Jokilaaksojen koulutuskuntayhtymä (lyh. JEDU) on Pohjois-Pohjanmaalla Oulun eteläisellä alueella toimiva koulutuskuntayhtymä, joka järjestää Koulutuskeskus JEDUn kautta ammatillisen perus- ja aikuiskoulutuksen lisäksi myös lisä- ja täydennyskoulutusta, valmentavaa koulutusta sekä vankilaopetusta. Jokilaaksojen koulutuskuntayhtymä muodostui kun Kalajokilaakson ja Siika-Pyhäjokialueen koulutuskuntayhtymät yhdistyivät ja se aloitti virallisesti toimintansa 1. tammikuuta 2012. JEDUssa on opiskelijoita noin 4 000\. Henkilöstön määrä on noin 480. Kuntayhtymän jäsenkunnat ovat Alavieska, Haapajärvi, Haapavesi, Kalajoki, Kärsämäki, Nivala, Oulainen, Pyhäjärvi, Pyhäntä, Reisjärvi, Sievi, Siikalatva sekä Ylivieska. Jokilaaksojen koulutuskuntayhtymä ylläpitää Koulutuskeskus JEDUa, jolla on toimipisteet seitsemällä paikkakunnalla eli Haapajärvellä, Haapavedellä, Kalajoella, Nivalassa, Oulaisissa, Siikalatvan Piippolassa ja Ylivieskassa. == Koulutusalat == * Audiovisuaalinen viestintä * Auto- ja kuljetustekniikka * Hiusala * Hotelli-, ravintola- ja catering-ala * Kauneudenhoitoala * Kone- ja metalliala * Kotityö- ja puhdistuspalvelut * Käsi- ja taideteollisuusala * Liiketalous * Maatalousala * Matkailuala * Metsäala * Puuala * Puutarhatalous * Rakennusala * Sosiaali- ja terveysala * Sähkö- ja automaatiotekniikka * Talotekniikka * Tieto- ja tietoliikennetekniika * Tieto- ja viestintätekniikka == Oppilaitokset == * Haapajärven ammattiopisto * Haapaveden ammattiopisto * Kalajoen ammattiopisto * Nivalan ammattiopisto * Oulaisten ammattiopisto * Koulutuskeskus JEDU Piippola (aiemmin Piippolan ammatti- ja kulttuuriopisto) * Ylivieskan ammattiopisto ==Aiheesta muualla== * JEDUn kotisivut == Lähteet == Luokka:Suomen ammattioppilaitokset Luokka:Pohjois-Pohjanmaa Luokka:Kuntayhtymät
Scotty Davidson

Allan McLean ”Scotty” Davidson (6. maaliskuuta 1892 – 16. kesäkuuta 1915) oli kanadalainen jääkiekkoilija ja sotilas ensimmäisessä maailmansodassa, jonka rintamalla hän myös kaatui. Oikeana laitahyökkääjänä pelannut Davidson edusti Toronto Blueshirtsia 1912–1914. ==Saavutuksia== * Stanley Cup 1914 Toronto Blueshirtsin joukkueen kapteenina * Hockey Hall of Fame 1950 * International Hockey Hall of Fame Luokka:Kanadalaiset jääkiekkoilijat Luokka:Hockey Hall of Fame Luokka:Kanadalaiset ensimmäisessä maailmansodassa kaatuneet Luokka:Vuonna 1892 syntyneet Luokka:Vuonna 1915 kuolleet
Vittorio De Seta

:Ei pidä sekoittaa italialaiseen ohjaajaan Vittorio De Sicaan. Vittorio De Seta (15. lokakuuta 1923 – 28. marraskuuta 2011) oli italialainen elokuvaohjaaja, käsikirjoittaja, kuvaaja ja tuottaja. Hän kuului 1960-luvun italialaisen elokuvan merkittäviin realisteihin.Détour De Seta , Tribeca Film Festival. De Seta syntyi Palermossa 1923. Hän muutti Roomaan, missä opiskeli elokuvataidetta. Hän teki ensimmäiset elokuvansa 1950-luvulla, kun hän kuvasi lyhyitä dokumentteja Sisiliasta, Sardiniasta ja Calabriasta. Hän ohjasi ne vuosina 1954–1959, ja niiden kohteena olivat alueen köyhimmät ihmiset. De Setan kymmenen lyhytdokumentin ominaispiirteisiin kuuluivat selostustekstin puuttuminen, rauhallinen tunnelma ja taidokas värienkäyttö. Liparisaarista tehty Isole di fuoco palkittiin 1955 parhaan lyhytdokumentin palkinnolla Cannesin elokuvajuhlilla. De Setan ensimmäinen pitkä näytelmäelokuva oli 1961 valmistunut Vuoriston rosvot. Se kertoo varkaaksi ja murhamieheksi epäillyn paimenen pakomatkasta Sardinian vuoristoissa. Elokuvan käsikirjoitti De Setan vaimo Vera Gherarducci. Elokuva palkittiin Venetsian elokuvajuhlilla parhaana debyyttielokuvana, ja se sai parhaan kuvauksen Nastro d’argenton. De Setan ensimmäisen elokuvan pääosissa oli oikeita sardinialaisia, mutta hänen toisessa elokuvassa Un uomo a metà esiintyivät muun muassa Jacques Perrin ja Ilaria Occhini. De Seta ohjasi Ranskassa 1969 elokuvan L’invitata. Sen jälkeen hän palasi Italiaan ja ohjasi RAI:lle neliosaisen minisarjan Opettajan päiväkirja, joka perustui Albino Bernardinin omaelämäkertaan. De Seta teki lopulta 1980-luvulla RAI:lle useita televisiodokumentteja. Hän palasi vielä näytelmäelokuvien pariin 2000-luvulla, kun vuonna 2006 valmistui Lettere dal Sahara. De Seta kuoli Sellia Marinassa marraskuussa 2011. ==Palkinnot== *David di Donatello 1957 Isole di fuoco (1955). * Venetsian elokuvajuhlat ** Rooman kaupungin palkinto 2006 Paras elokuva Lettere dal Sahara (2006). ** Paras esikoisohjaus 1961 Vuoriston rosvot (1961). ==Lähteet== ==Kirjallisuutta== *Bagh, Peter von: ”Teen elokuvia ymmärtääkseni elämää”, Vittorio De Setan haastattelu, Filmihullu 4/2007. Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Vuonna 1923 syntyneet Luokka:Vuonna 2011 kuolleet
Atelier Torbjörn Tillander

Atelier Torbjörn Tillander on suomalainen korunvalmistusyritys ja koruliike. Se sijaitsee Helsingissä Kluuvikadulla. Yrityksen perustajan Torbjörn Tillanderin isoisän isä Aleksander E. Tillander perusti kultasepänliikkeen Pietariin 1860. Menestyvä yritys toimitti esineitä mm. Nikolai II:n perheelle. Kun Venäjän vallankumous alkoi, siirtyi Tillanderin liiketoiminta suvun kotimaahan Suomeen. Sukupolvenvaihdosten myötä Torbjörnistä tuli yrityksen kultasepänverstaan johtaja. Torbjörn lähti lopulta perheyrityksestä ja perusti oman liikkeen Helsinkiin vuonna 1956.Historia Tuo yritys, Oy Tillander Ab, toimii nykyään Turussa. Torbjörnin tytär Tina Tillander on opiskellut gemmologiksi Saksassa ja helmien asiantuntijaksi Japanissa. Suomessa hän on saanut kultasepän koulutuksen isänsä opissa. Tinan tytär Jenny Tillander on myös mukana yrityksen toiminnassa. Yrityksen korut valmistetaan käsityönä yrityksen omassa verstaassa Helsingin keskustassa. Yrityksen kultaseppä Rauno Tynkkynen on valittu vuonna 2008 Vuoden Kultasepäksi. Hän toimii myös kouluttajana Lahden käsi- ja taideteollisuusoppilaitoksessa. Yrityksen mainossarja valittiin vuonna 2008 toiseksi Vuoden aikakauslehtimainokseksi. == Lähteet == ==Aiheesta muualla== * Yrityksen kotisivut Luokka:Suomalaiset vähittäiskaupan yritykset Luokka:Kultasepänliikkeet Luokka:Helsinkiläiset yritykset
Hans Kundt

Hans Kundt (28. helmikuuta 1869 Neu Strelitz, Mecklenburg The Chaco War: Bolivia and Paraguay, 1932-1935 – 30. elokuuta 1939 Lugano, Sveitsi The New York Times) oli saksalainen upseeri, joka komensi Bolivian asevoimia Chacon sodan alkuvaiheessa. Kundt saapui Boliviaan vuonna 1911 majurin arvoisena saksalaisen sotilasneuvonantajalähetystön päällikkönä. Ensimmäisessä maailmansodassa Kundt palveli Saksan itärintamalla yleten kenraalimajuriksi. Sodan jälkeen hän palasi Boliviaan palvellen vuosina 1921–1926 asevoimien yleisesikuntapäällikkönä. Vuonna 1927 hän oli Bolivian puolustusministeri. Sekaantuminen poliittisiin vehkeilyihin johti siihen, että Kundt karkotettiin Boliviasta vuonna 1930. Tämän jälkeen Kundt palveli Chilen armeijassa kouluttajana ja suunnittelijana, kunnes hänet vuonna 1932 kutsuttiin takaisin Boliviaan hieman ennen sodan puhkeamista. Sodan alussa hän komensi Bolivian asevoimia. Kundtin sodanjohdossa oli puutteita, ja häntä pidettiin syyllisenä Bolivian armeijan joulukuussa 1933 kärsimiin raskaisiin takaiskuihin. Hänet erotettiin armeijasta, ja hän palasi Saksaan 1934. ==Lähteet== *A. de Quesada, P. Jowett & R. Bujeiro: The Chaco War 1932 - 35. South America's Greatest Modern Conflict. Osprey Publishing 2011. === Viitteet === Luokka:Saksalaiset kenraalit Luokka:Bolivian historia Luokka:Vuonna 1869 syntyneet Luokka:Vuonna 1939 kuolleet
José Enrique

José Enrique Sánchez Díaz (s. 23. tammikuuta 1986 Valencia, Espanja) on espanjalainen jalkapalloilija. Hän pelasi kotimaansa seurojen lisäksi Englannissa Newcastlen ja Liverpoolin joukkueissa. Enrique oli pelipaikaltaan vasen laitapuolustaja. == Seurajoukkueura == José Enrique aloitti jalkapalloilu-uransa valencialaisseura Levante Unión Deportivasta, josta hän siirtyi yhden seuran reservijoukkueessa pelatun kauden (2004–2005) jälkeen kaupungin suurseura Valencia Club de Fútboliin. José Enrique ei kuitenkaan jäänyt Valenciaan vaan hänet lainattiin vuoden sopimuksella Celta Vigoon. Lainasopimuksen päätyttyä hän siirtyi Villarreal Club de Fútboliin, jota hän edusti seuraavan kauden 2006–2007, jonka jälkeen matka jatkui Englantiin. 6\. elokuuta 2007 englantilaisseura Newcastle United vahvisti hankkineensa José Enriquen riveihinsä 4,2 miljoonan punnan siirtosummalla. Hän allekirjoitti joukkueen kanssa viisivuotisen sopimuksen.Big Sam's Spanish delight Sky Sports. Viitattu 29.11.2011. Ensimmäisen kautensa aikana hän pelasi yhteensä 23 sarjaottelua, kolme ottelua FA Cupissa ja kaksi ottelua liigacupissa. José Enrique teki ensimmäisen maalinsa joukkueessa 29. maaliskuuta 2009 ottelussa Nottingham Forestia vastaan. 12\. elokuuta 2011 José Enrique siirtyi seitsemän miljoonan euron siirtokorvauksella Liverpooliin läpäistyään seuran lääkärintarkastuksen.'One of happiest days of my life' LFC TV. Viitattu 29.11.2011. Jo seuraavana päivänä 13. elokuuta 2011 José Enrique pääsi tositoimiin, kun hän teki ensiesiintymisensä liverpoolilaisseurassa sarjakauden avausottelussa Sunderlandia vastaan.Liverpool 1 Sunderland 1 Daily Telegraph. Viitattu 29.11.2011. == Lähteet == == Aiheesta muualla == * José Enriquen esittely Englannin Valioliigan kotisivustolla * José Enriquen tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1986 syntyneet Luokka:Elävät henkilöt
Nasir Muhammad al-Ahmad al-Sabah

Nasir Muhammad al-Ahmad al-Sabah (, s. 11. helmikuuta 1940) on kuwaitilainen poliitikko, joka on toiminut Kuwaitin pääministerinä vuodesta 2006. Sheikki Sabah al-Ahmad al-Jabir al-Sabah nimitti hänet pääministeriksi 7. helmikuuta 2006. Muhammad al-Ahmad al-Sabah jätti hallituksen eronpyynnön 28. marraskuuta 2011. ==Lähteet== Luokka:Kuwaitin pääministerit Luokka:Elävät henkilöt Luokka:Vuonna 1940 syntyneet
When You Wish Upon a Star

”When You Wish Upon a Star” on musiikkikappale vuoden 1940 piirroselokuvasta Pinocchio. Sen sävelsi Leigh Harline ja sanoitti englanniksi Ned Washington. Kappaleen esitti Samu Sirkan roolissa laulaja ja ääninäyttelijä Cliff Edwards. Kappale palkittiin parhaan laulun Oscar-palkinnolla ja elokuva sai lisäksi parhaan musiikin Oscar-palkinnon. Siitä tuli Disney-studion epävirallinen tunnuskappale. Suomessa kappale on tullut tunnetuksi erityisesti siitä, että se esitetään vuosittain televisiossa aina joulun aikaan esitettävässä Samu Sirkan joulutervehdys -ohjelmassa. Samu Sirkan joulutervehdystä on esitetty katkeamatta television jouluohjelmistossa jo vuosikymmenten ajan. Instrumentaalinen versio laulun alkutahdeista kuullaan myös Walt Disney Pictures -tuotantoyhtiön alkutunnuksen taustalla. Tunnusta käytettiin ensi kerran vuonna 1985 valmistuneessa elokuvassa Hiidenpata.Walker, RV: The Disney Logo: A Brief History of Its Evolution and Variations Nerdist.com, 28.3.2015. Viitattu 12.1.2016. Suomeksi kappale on käännetty nimille ”Siellä tähti kaunein on” (san. Ilta Koskimies) ja ”Tähti toiveen toteuttaa” (san. Pekka Lehtosaari). Jälkimmäinen käännös tehtiin Pinocchio-elokuvan dubbaukseen vuonna 1995, ja sitä on käytetty myös Pinocchion uudelleenfilmatisoinnissa (2022) sekä lyhytelokuvissa Akun aivomyrsky (Donald's Dilemma, 1947) ja Olipa kerran elokuvastudio (2023). == Lähteet == Luokka:Vuoden 1940 kappaleet Luokka:Ned Washingtonin sanoittamat kappaleet Luokka:Oscar-palkitut kappaleet
Näääk

Näääk (oik. Matar Henrikki Samba) (s. 29. maaliskuuta 1983 Tukholma) on ruotsinsuomalainen räp-muusikko. Hänen äitinsä on suomalainen ja isänsä gambialainen. Näääk kasvoi Rinkebyssä, mutta muutti lukion käytyään Gullmarsplaniin. Hän julkaisi debyyttialbuminsa 21. lokakuuta 2009 ja esiintyi Siesta!-festareilla vuonna 2010. http://www.siestafestivalen.se/Artister == Artistinimi == Näääkin kaveri halusi tietää suomen kielen sanasta neekeri ja kaveri kirjoitti sanan kuulonsa perustella muotoon N-ä-ä-ä-Kerri http://www.expressen.se/noje/extra/1.1785429/rapparen-naaak-jag-behover-ingen- flickvan == Levytykset == *2009 - Näääk Vem? http://kritiker.se/skivor/recension/?skiva=N%C3%A4%C3%A4%C3%A4k__- __N%C3%A4%C3%A4%C3%A4k_Vem%3F == Lähteet == Luokka:Vuonna 1983 syntyneet Luokka:Ruotsalaiset hip hop -artistit Luokka:Elävät henkilöt Luokka:Ruotsinsuomalaiset henkilöt
James Wilson (juoksija)

James Wilson (2. lokakuuta 1891 – 1973 Lontoo) oli skottilainen kestävyysjuoksija. James Wilson voitti Skotlannin mestaruuksia 4 maililla 1914-20 ja 10 maililla 1920, mutta ei koskaan juossut AAA:n mestaruuskisoissa. Hänen suurin saavutuksensa radalla oli 10 000 metriä vuoden 1920 olympialaisissa, kun hän jäi Paavo Nurmen ja Joseph Guillemotin jälkeen kolmannelle sijalle, vain viiden sekunnin päässä voittajasta. Wilsonin aika oli 31,50,8. Wilson teki myös hyviä tuloksia maastojuoksussa ja voitti Brittein saarten mestaruuden pian ainoan Skotlannin mestaruutensa jatkoksi vuonna 1920. Hän edusti Skotlantia neljästi (1920 - 21, 1924-25) kansainvälisessä kilpailussa. Vuoden 1920 olympialaisten maastojuoksussa hän henkilökohtaisessa kilpailussa sijoittui neljänneksi ja johti Britannian joukkueen toiseksi joukkuekilpailussa. Hopealla ja pronssillaan hän on yksi Skotlannin menestyneimmistä olympiaurheilijoista. Ammatiltaan Wilson oli koneinsinööri. Henkilökohtaiset Ennätykset: *Maili - 4.28,0 (1915) *4 mailia - 20.22,4 (1920) *6 000 metriä - 30.45,0 (1920) *10 000 metriä - 31.50,8 (1920) *10 mailia - 52.04,4 (1920) . ==Lähteet== * sports-reference ===Viitteet=== Luokka:Brittiläiset kestävyysjuoksijat Luokka:Brittiläiset olympiamitalistit Luokka:Skotlantilaiset urheilijat Luokka:Vuonna 1891 syntyneet Luokka:Vuonna 1973 kuolleet
Maïwenn

Maïwenn (Maïwenn Le Besco, s. 17. huhtikuuta 1976 Les Lilas, Île-de-France) on ranskalainen näyttelijä ja elokuvaohjaaja. ==Filmografia== ===Näyttelijänä=== * 1981 : L'Année prochaine... si tout va bien de Jean-Loup Hubert : Prune * 1983 : L'Été meurtrier de Jean Becker : Éliane (Isabelle Adjani) jeune * 1988 : L'Autre nuit de Jean-Pierre Limosin : Joan * 1990 : Lacenaire de Francis Girod : Hermine * 1991 : La Gamine de Hervé Palud : Carole Lambert * 1994 : Leon : Blond Babe * 1997 : The Fifth Element – puuttuva tekijä (dir Luc Besson) : La Diva Plavalaguna * 2001 : 8, rue Charlot de Bruno Garcia : Karine * 2003 : Haute Tension de Alexandre Aja : Alex * 2004 : Osmose de Raphaël Fejtö : une amie à la fête * 2004 : Les Parisiens de Claude Lelouch : la chanteuse Shaa * 2005 : Le Courage d'aimer de Claude Lelouch : Shaa * 2006 : Pardonnez-moi de Maïwenn : Violette * 2008 : Le bal des actrices de Maïwenn * 2011 : Polisse de MaïwennPremiere.fr ===Elokuvakäsikirjoittajana === * 2006 : Pardonnez-moi * 2008 : Le bal des actrices * 2011 : Polisse ===Teatterikäsikirjoittajana=== * 2003 : Café de la Gare : Le pois chiche ===Ohjaajana=== * 2004 – I am an Actrice (lyhytelokuva) * 2006 – Pardonnez-moi * 2008 – Le bal des actrices * 2011 – Polisse * 2020 – Perintö ===Tuottajana=== * 2006 : Pardonnez-moi (MAI productions) ==Lähteet== Luokka:Ranskalaiset elokuvaohjaajat Luokka:Ranskalaiset näyttelijät Luokka:Elävät henkilöt Luokka:Vuonna 1976 syntyneet
Copper Mountain

Copper Mountain on vuonna 1983 julkaistu komediaelokuva. Elokuvan pääosia esittävät Jim Carrey, Alan Thicke, Richard Gautier, Ziggy Lorenc, Rod Hebron, Jean Laplac ja Randi Brooks. Elokuvan on ohjannut David Mitchell. == Aiheesta muualla == * Luokka:Yhdysvaltalaiset komediaelokuvat Luokka:Vuoden 1983 yhdysvaltalaiset elokuvat
HMS Ehrensköld

HMS Ehrensköld (runkonumerot 11, 1, 21 ja 71) oli Ruotsin laivaston Ehrensköld-luokan hävittäjä. == Palvelus == Toisen maailmansodan aikana alus valvoi Ruotsin puolueettomuutta. Sodan jälkeen alus muutettiin sukellusveneentorjuntatehtäviin, jolloin se aseistettiin neljällä 40 millimetrin ja yhdellä 20 millimetrin tykillä sekä sukellusveneentorjuntaheittimin. Ainoastaan etukannen 120 millimetrin tykki säilytettiin. Torpedoputket poistettiin ja verkkorakenteinen masto asennettiin.Whitley, M. J. s. 249 Alus poistettiin palveluksesta 1. huhtikuuta 1963, jonka jälkeen sitä käytettiin maalilaivana. Hylky romutettiin 1974. == Lähteet == * * * === Viitteet === Luokka:Ehrensköld-luokan hävittäjät Luokka:Ruotsalaiset toisen maailmansodan hävittäjät Luokka:Ruotsalaiset kylmän sodan hävittäjät Luokka:Kockums
Muki (albumi)

Muki (ZR-03) on Transkaakko-yhtyeen ensimmäinen julkaisu. ==Kappaleet== # Vire # Mauri # Paine # Tuntematon # Neljä varjotonta ==Kokoonpano== *Pentti Dassum *Tuuli Helve *Jaakko Isojunno *Minna Isojunno *Janne Mäkelä *Pekka Rappu *Minna Tiilikainen Luokka:Vuoden 1997 esikoisalbumit Luokka:Transkaakon albumit
Arpi (albumi)

Arpi (POPCD99005) on Transkaakko-yhtyeen toinen julkaisu. ==Kappaleet== # Unissakulkija # Kosmo # Uumen # Korona ==Kokoonpano== *Juha Aaltonen *Pauliina Ahokas *Pentti Dassum *Jaakko Isojunno *Minna Isojunno *Janne Mäkelä *Pekka Rappu *Minna Tiilikainen Luokka:Vuoden 1999 albumit Luokka:Transkaakon albumit
HMS Nordenskjöld

HMS Nordenskjöld (runkonumerot 12, 2, 22 ja 72) oli Ruotsin laivaston Ehrensköld-luokan hävittäjä. == Valmistus == Alus tilattiin Göteborgista Götaverken AB:lta, missä köli laskettiin 1924. Alus laskettiin vesille 19. kesäkuuta 1926 ja liitettiin laivastoon 27. syyskuuta 1927.Hofsten, Gustaf von & Waernberg, Jan s. 156 == Palvelus == Toisen maailmansodan aikana alus valvoi Ruotsin puolueettomuutta. Saksan vallattua Tanskan ja Norjan tuli Ruotsille tärkeäksi öljynsaannin turvaaminen. Diplomaattisten toimien seurauksena saatiin tilattua vuoden 1940 kesällä 15 000 tonnin öljylasti, jota kuljetti ruotsalainen tankkeri MT Sveadrott. Nordenskjöld ja apuristeilijä Waria lähtivät 1. syyskuuta Göteborgista kohdatakseen tankkerin Shetlannin vesillä. Alukset tankattiin Kristiansandissa, josta ne jatkoivat matkaansa tiistaina 3. syyskuuta saksalaisen luotsialuksen opastamana. Warialla oli paravaanit ulkona ja Nordenskjöld seurasi tarkasti edellä menevän aluksen vanavedessä. Alusten yli lensi aluksi runsaasti Saksan ilmavoimien lentokoneita ja Pohjanmerellä Britannian kuninkaallisten ilmavoimien lentokoneita. Torstaina 5. syyskuuta saattajat saivat radioyhteyden tankkeriin ja hieman ennen puoltayötä alukset kohtasivat. Paluumatkalla alukset vierailivat jälleen Kristiansandissa, jossa niiden tankit täytettiin. Maanantaina 9. syyskuuta saattue saapui Götajoen suulle.Borgenstam, Curt et al s. 92 Sodan jälkeen alus muutettiin sukellusveneentorjuntatehtäviin, jolloin se aseistettiin neljällä 40 millimetrin ja yhdellä 20 millimetrin ilmatorjuntatykillä sekä sukellusveneentorjuntaheittimin. Ainoastaan etukannen 120 millimetrin tykki säilytettiin. Torpedoputket poistettiin ja verkkorakenteinen masto asennettiin.Whitley, M. J. s. 249 Alus poistettiin palveluksesta 1. huhtikuuta 1963, jonka jälkeen sitä käytettiin maalilaivana. Hylky myytiin 1964 ja romutettiin Göteborgissa. == Lähteet == * * * * * === Viitteet === Luokka:Ehrensköld-luokan hävittäjät Luokka:Ruotsalaiset toisen maailmansodan hävittäjät Luokka:Ruotsalaiset kylmän sodan hävittäjät Luokka:Götaverken
Kiveen veistetty

Kiveen veistetty (ZR-06) on Transkaakko-yhtyeen kokeellisia ääniä ja ei- kokeellisia kappaleita sisältävä albumi, joka on omistettu Lauri Nautelalle (1914-1998). Suurin osa albumin musiikista on alun perin tehty Liedon Nautelankosken museon kivikautta ja kyläelämää kuvaavia näyttelyitä varten. ==Kappaleet== # Kuva käännetty seinään päin # Pesällä # Kiitu-isännän valssi # Luumylly # Yksi ainut koski # Sadetta paossa # Patakurko # Lehtolapsi # Kiveen veistetty # Eläin kylän laidalla # Kiitu aamuyössä # Luumylly (mars-symboli) # Kiitun on parempi nyt # Kohta jo nousenkin # Portin vartija ==Kokoonpano== *Juha Aaltonen *Pasi Nurmi *Pentti Dassum *Jaakko Isojunno *Minna Isojunno *Janne Mäkelä *Pekka Rappu *Minna Tiilikainen *Suvi Virta Luokka:Vuoden 2000 albumit Luokka:Transkaakon albumit
Uuni (albumi)

Uuni (ZR-14) on Transkaakko-yhtyeen vuosien 2000-2003 aikana äänittämä albumi. ==Kappaleet== # Yksi ainut # Tykö # Kuuma # Kohta jo nousenkin # Tiheä # Sumean keskellä # Tuhkat # Kuva käännetty seinään päin # Silmä silmästä # Kuu # Lammas # Levoton # Maja ==Kokoonpano== *Juha Aaltonen: rummut *Pentti Dassum: kitara ja romuperkussiot *Jaakko Isojunno: oboe, darbouka ja tenorinokkahuilu *Minna Isojunno: kehärumpu, darbouka, laulu (Maja) ja romuperkussiot *Janne Mäkelä: buzuki *Pekka Rappu: basso ja taustalaulu *Minna Tiilikainen: laulu *Suvi Virta: laulu *Tuuli Helve: viulu ja alttoviulu *Pasi Nurmi: oud-luuttu Luokka:Vuoden 2003 albumit Luokka:Transkaakon albumit
Timo Tyrväinen

Timo Tyrväinen (s. 2. elokuuta 1951 Helsinki ) on kansantaloustieteilijä ja muusikko, koulutukseltaan valtiotieteen tohtori. Hän oli Aktian pääekonomisti helmikuuhun 2014 saakka ja sittemmin Aktian johtava neuvonantaja. Tyrväinen oli Taloustieteellisen yhdistyksen puheenjohtaja 2009-10. Tyrväinen lukeutuu monine TV- ja muine mediaesiintymisineen Suomen tunnetuimpiin ekonomisteihin. Tyrväinen on toiminut Climate Leadership Coalitionin pääekonomistina helmikuusta 2017. Tyrväisen isä oli oopperalaulaja Veikko Tyrväinen. Timo Tyrväinen opiskeli Helsingin konservatoriossa 1970-luvulla pääaineenaan laulu ja sivuaineena klassinen kitara. Tyrväinen perusti vuonna 1975 vaimonsa Anja Tyrväisen kanssa lauluyhtyeen Taljanka. Se on julkaissut 13 albumia, joilla on suuri joukko Tyrväisen sanoituksia, sävellyksiä ja sovituksia. Lauluntekijän roolissaan Tyrväinen oli Teoston hallituksessa 2010-13 ja veti 2014 työryhmää, joka valmisteli tulevan Teosto-Säätiön perustamista. Tyrväinen työskenteli Aktia-pankin pääekonomistina vuosina 1998–2014. Sitä ennen hän toimi Suomen Pankissa vuodesta 1975, OECD:ssä Pariisissa 1982–1983 ja 1993–1994, London School of Economicsissa 1989 ja Espanjan keskuspankissa 1997–1998. Aktiassa toimiessaan Timo Tyrväinen on jäsenenä eurooppalaisten pääekonomistien ryhmässä (European Council of Economists) ja amerikkalaisessa NABE:ssa (National Association for Business Economics) sekä GIC:ssä (Global Interdependence Center). Taloustieteellisen yhdistyksen puheenjohtajana hän toimi 2009–2010. Tyrväinen on luennoinut muun muassa Sitran, LIFIMin, Helsingin kauppakorkeakoulun ja Oulun yliopiston johtajakoulutusohjelmissa. ==Lähteet== Luokka:Suomalaiset taloustieteilijät Luokka:Suomalaiset muusikot Luokka:Elävät henkilöt Luokka:Vuonna 1951 syntyneet
Versosurma

Versosurma on lähinnä männyllä esiintyvä kasvitauti, mutta sitä tavataan myös kuusella ja muilla havupuilla. Taudin aiheuttaa surmakka (Gremmeniella abietina) niminen sieni, jota on kahta eri tyyppiä: A- ja B-tyypit. Yleensä tauti tappaa männyn kasvaimia latvuksen alaosassa ja aiheuttaa elävän latvuksen supistumista, mutta surmakan toinen muoto aloittaa tuhonsa myös puun latvasta. Surmakan itiöt leviävät sateisella säällä. Versosurmaepidemiat lähtevätkin liikkeelle kylminä ja sateisina kasvukausina. Epidemiat voivat aiheuttaa männiköissä suuria kasvutappioita, vajaatuottoisuutta ja pahimmillaan jopa metsiköiden tuhoutumista. Taimitarhoilla taudista on haittaa männyntaimien kasvatukselle, ja versosurma on ajoittain haitannut männyn viljelyä. Kuusella tauti esiintyy lievempänä kuin männyllä. Kylmillä ja kosteilla kasvupaikoilla versosurman tautiriski on suurin. Männyn kestävyyteen vaikuttaa viljelymateriaalin alkuperä: tuhoriski kasvaa siirrettäessä eteläistä alkuperää pohjoiseen. Jos taimikossa tavataan versosurmaa, niin sairastuneet puut on syytä poistaa, ja taimikkoa kannattaa muutoinkin harventaa. == Kuvia == Gremmeniella abietina symptom 2 beentree.jpg|Versosurman aiheuttamia tuhoja Gremmeniella abietina.jpg|Versosurman aiheuttamia tuhoja == Lähteet == == Aiheesta muualla == * * * Luokka:Kasvitaudit Luokka:Sienitaudit
Kirjanpainaja

Kirjanpainaja (Ips typographus) on noin puolen sentin mittainen kaarnakuoriainen. Se on taloudellisesti merkittävin kuusta vioittava runkotuholainen. Tuulenkaadoissa ja heikentyneissä pystypuissa lisääntyvät kirjanpainajat parveilevat touko-kesäkuussa, jolloin koiraat iskeytyvät puun paksun kaarnan alle ja houkuttelevat paikalle naaraita. Naaraat kaivertavat emokäytävänsä ja laskevat munat käytävän reunoille. Munista kuoriutuu toukkia, jotka nakertavat käytäviä ja lopulta koteloituvat. Koteloista kuoriutuvat aikuiset kirjanpainajat. Kirjanpainajat saavat aikaan puiden nestevirtausten katkeamisen ja siten puiden heikkenemisen. Jos syömäkuvioita on laajasti puun rungon ympäri asti, puut kuolevat. Kirjanpainajien mukana puihin tulee myös sinistäjäsieniä, jotka osallistuvat yhdessä hyönteisen kanssa puun tappamiseen. Keskeinen kirjanpainajien torjuntakeino on tuoreen, kuorellisen kuusipuutavaran ja tuulenkaatojen kuljettaminen metsästä pois ajoissa ennen hyönteisten lisääntymistä. Ellei puiden poistaminen ole mahdollista tulisi puutavara käsitellä kasvinsuojeluaineilla tai kuoria, peittää tai sadettaa kahden kuukauden ajan kesäkuun alusta lukien. Kirjanpainajatuhoja ehkäistään parhaiten istuttamalla sekametsää, missä lajeina on kuusen lisäksi myös mäntyä, metsähaapaa sekä koivua. Kirjanpainajien saalistajia luonnossa ovat ainakin seuraavat: kennovaleskorpioni (Chernes cimicoides), Epuraea pygmaea, Medetera breviseta, Medetera dendrobaena, Medetera signaticornis, Nemosoma elongatum, kaitapehkiäinen (Nemozoma elongatum), hukkakartukas (Nudobius lentus), aitoliskokuntikas (Quedius plagiatus), havukaarniainen (Rhizophagus dispar), ruostekaarniainen (Rhizophagus ferrugineus), kämäräpihkalude (Scoloposcelis pulchella) ja isomuurahaiskuoriainen (Thanasimus formicarius). Kirjanpainajan loisena esiintyy kirjanpainajakiilukainen (Tomicobia seitneri). == Lähteet == == Aiheesta muualla == *Metla: Kirjanpainaja (Ips typographus) *Tomi Karttunen: Kirjanpainajariskin arviointi ja hallinta Helsingin kaupungin taajamametsissä, Helsingin yliopisto, Pro gradu-tutkielma, helmikuu 2014 (pdf) *UniProt, Taxonomy: Ips typographus *Centre for Agriculture and Biosciences International (CABI): Ips typographus (eight-toothed bark beetle) *Pherobase: Semiochemicals of Ips typographus, the Spruce bark beetle Luokka:Kaarnakuoriaiset Luokka:Kasvien tuhohyönteiset Luokka:Metsätuhot
Marijuana Anonymous

Marijuana Anonymous (MA) on AA-liikkeen lanseeraamaan Kahdentoista askeleen ohjelmaan toimintansa perustava ryhmä, joka on tarkoitettu kannabiksen käytön lopettamiseen pyrkiville henkilöille.Marijuana Anonymous World Services Liike on perustettu vuonna 1989, jolloin sen perustajat olivat lähtöisin kolmesta eri Kaliforniassa toimineesta liikkeestä: Marijuana Smokers Anonymous (Orangen piirikunta), Marijuana Addicts Anonymous (San Franciscon lahden ympäristö) ja Marijuana Anonymous (Los Angelesin piirikunta). MA:han liitettiin myöhemmin myös Seattlessa ja New Yorkissa toimineita ryhmiä. == Lähteet == == Aiheesta muualla == * Viralliset sivut Luokka:Kahdentoista askeleen ohjelma Luokka:Kannabis Yhdysvalloissa
Donatus Djagom

Donatus Djagom (10. toukokuuta 1919 – 29. marraskuuta 2011) oli indonesialainen roomalaiskatolinen arkkipiispa. Hänet vihittiin Jumalan Sanan Seuran papiksi 28. elokuuta 1949 ja nimitettiin Endehin arkkihiippakunnan (sittemmin Ende) arkkipiispaksi 19. joulukuuta 1968. Piispaksi vihkiminen seurasi 11. kesäkuuta 1969. Pääkonsekraattorina toimi Salvatore Pappalardo, jota avustivat Wilhelm van Bekkum ja Antoine Hubert Thijssen.Catholic- Hierarchy.org: Archbishop Donatus Djagom Djagom jäi eläkkeelle 23. helmikuuta 1996. == Lähteet == Luokka:Indonesialaiset papit Luokka:Katoliset arkkipiispat Luokka:Vuonna 1919 syntyneet Luokka:Vuonna 2011 kuolleet
AJK-Jatkokoulutus

AJK-Jatkokoulutus on visuaalisen markkinoinnin, sisustussuunnittelun ja tapahtumatuotannon koulutukseen erikoistunut yksityinen aikuiskouluttaja Helsingissä. AJK-Jatkokoulutus on toiminut vuodesta 1993 lähtien. Koulutusta järjestetään oppisopimuskoulutuksena, yrityskoulutuksena sekä kaikille avoimena maksullisena koulutuksena. Koulutus painottuu monimuoto-opiskeluun, joka koostuu lähiopetuksesta, ohjatusta etäopiskelusta ja itsenäisestä työskentelystä. Opiskelijoita on vuosittain noin 200. == Koulutusohjelmat == * Visualistin koulutus *Visualistin tutkinto * Sisustussuunnittelijan koulutus * Tapahtumatuottajan koulutus *Julkisten tilojen suunnittelijatn koulutus Koulutusohjelmat ovat noin 4–15 kuukauden pituisia. == Lähteet == Luokka:Aikuiskoulutus Luokka:Suomalaiset oppilaitokset
HMS Klas Horn

HMS Klas Horn (runkonumerot 3) oli Ruotsin laivaston Klas Horn -luokan hävittäjä. == Palvelus == Alus upposi 17. syyskuuta 1941 Horsfjärdenin laivastotukikohdassa sattuneessa räjähdyksessä. Alus kuitenkin nostettiin ja kunnostettiin. Toisen maailmansodan jälkeen alus palveli staattisena koululaivana, kunnes se myytiin 14. marraskuuta 1967 romutettavaksi.Whitley, M. J. s. 249 == Lähteet == * * * === Viitteet === Luokka:Klas Horn -luokan hävittäjät Luokka:Ruotsalaiset toisen maailmansodan hävittäjät Luokka:Ruotsalaiset kylmän sodan hävittäjät Luokka:Kockums
Maija Tammi

Maija Tammi (s. 1985 Lieto) on suomalainen valokuvaaja. Hän työskentelee kuvajournalistina sekä valokuva- ja videotaiteilijana. Vuosille 2020–2024 hänelle myönnettiin viisivuotinen taiteilijaprofessoriapuraha. Tammi valmistui vuonna 2010 maisteriksi Tampereen yliopistosta pääaineenaan kuvajournalismi. Lisäksi hän on opiskellut taidevalokuvausta ja elokuvaa Kanadassa sekä New Yorkissa Magnum Photos -kuvaaja Christopher Andersonin oppilaana. Tammi väitteli taiteen tohtoriksi Aalto-yliopistosta median laitokselta vuonna 2017 aiheenaan sairauksien esittäminen valokuvataiteessa. Vuonna 2010 Tammi valittiin Vuoden lehtikuvaajaksi. Vuonna 2009 hänen kuvansa nousivat samassa kilpailussa yleisön suosikiksi. Vuonna 2011 Tammi voitti Fotofinlandian kuvasarjallaan Bingo. Voittajan valinnut elokuvaohjaaja Dome Karukoski korosti kuvien yhteiskunnallista merkitystä, sillä ne pakottavat katsomaan Suomesta sitä puolta, jota ei mielellään haluta nähdä. Vuonna 2011 Tammi oli myös finalisti Visa pour l’Image -kuvajournalismifestivaaleilla. Bingon lisäksi Tammi on kuvannut grönlantilaisia perheitä, mormonien elämää ja newyorkilaisia lyhytkasvuisia. Hänen kuvasarjansa Removals käsittää leikkauksissa poistettuja kasvaimia ja kehonosia ja Leftover-sarja sädehoitomaskeja. Lokakuussa 2014 Kehrer Verlag julkaisi kuvasarjat kirjana, jonka ulkoasun on suunnitellut Ville Tietäväinen. Hänen kuviaan on ollut esillä myös useissa ulkomaisissa lehdissä kuten Slatessa, Wiredissa ja Italian Voguessa. Vuonna 2015 Tammi oli toteuttamassa dokumentaaristen valokuvaajien 11-kollektiivin ja Long Play -verkkojulkaisun kanssa Avaruus- ja seksimatka 2015 -näyttelyä Tiedekeskus Heurekaan. Vuonna 2020 Tammi ja Ville Tietäväinen saivat Suomen Taideyhdistyksen myöntämän Edvard Richter -palkinnon faktaa ja fiktiota yhdistelevästä teoksesta Immortal: lost memoirs of Cornelia Dulac concerning the freshwater polyp hydra. ==Teokset== * * * ==Lähteet== ==Aiheesta muualla== * Maija Tammen verkkosivut * Maija Tammi AV-arkin sivuilla * Nurmio, Satu: Maija Tammen kuvissa syöpä on kuolematon Yle Uutiset. 5.2.2015. Luokka:Suomalaiset valokuvaajat Luokka:Vuonna 1985 syntyneet Luokka:Elävät henkilöt
Victoria Milan

Victoria Milan on deittisivusto naimisissa ja parisuhteessa oleville naisille ja miehille, jotka etsivät suhdetta. Suomessa jäsenmääräksi on ilmoitettu yli 80 000 jäsentä.Johtaja: Uskottomuussivusto juurtunut Suomeen - tyypillinen käyttäjä kolmikymppinen äiti tai isä MTV3 18.2.2012 Ruotsissa jäseniä kertyi puolessa vuodessa 120 000.Pettäjien nettipalvelu on saanut Ruotsissa 120 000 jäsentä Helsingin Sanomat 2.7.2011 Koko Euroopassa jäsenmääräksi on ilmoitettu 800 000.Uskottomuussivusto tulee meillekin - Suurin osa suomalaisnaisista valmiita salasuhteeseen Aamulehti 29.9.2011 Ruotsissa yrityksen mainoskampanja maaliskuussa 2011 tuotti ennätysmäärän valituksia mainosasiamiehelle.Rekordmånga anmäler otrohetssajt Dagens Nyheter 8.3.2011 Myös Suomessa sivuston suuresta seinämainoksesta ja nettimainoksesta valitettiin mainonnan eettiselle neuvostolle. Ulkomainos poistettiin tämän jälkeen talon seinästä. Kohumainos poistettiin vaivihkaa Kalliossa Vartti 17.11.2011. Maaliskuussa 2012 Keskuskauppakamarin eettinen neuvosto antoi huomautuksen em. ulkomainoksesta, todeten sen olevan hyvän tavan vastainen. He kuitenkin totesivat, että mainoksissa mainostetaan deittipalvelua vakituisessa parisuhteessa eläville ihmisille ja että tällaisen palvelun tarjoaminen on sallittua, minkä vuoksi myös sen mainostaminen on sallittua. LAUSUNTO VICTORIA MILAN -DEITTIPALVELUN MAINOKSISTA keskuskauppakamari.fi 1.3.2012 Yhtiö pyrki ostamaan mainosaikaa keväällä 2012 Radio Nova -kanavalta, mutta kanavan johto kieltäytyi mainoksista viitaten moraalisyihin. Treffisivusto: Radio Nova hyllytti radiomainoksen moraalisyistä HS.fi 18.5.2012 Mediassa on käyty keskustelua yrityksen tavasta opastaa käyttäjiään pettämään puolisoitaan. Kohuttu pettämissivusto opastaa: Näin et jää kiinni aviorikoksesta MTV3/ Studio55 17.11.2011Pettäjäsivuston maajohtaja: Palvelumme voi pelastaa parisuhteesi MTV3/ Helmi 1.12.2011Miksi Victoria Milan on paras tapa pettämiseen? NRJ 14.12.2011 Sivuston perusti Norjan radion entinen ohjelmajohtaja Sigurd Vedal vuonna 2010. Samantyyppisiä palveluita on ollut aikaisemmin Yhdysvalloissa.Nytt nettsted oppfordrer til utroskap NRK 27.10.2010 Liikemies Timo Uusi-Kerttula nimettiin yhtiön Suomen maajohtajaksi marraskuussa 2011. Hän ilmoitti julkisesti, että ei halua palvelunsa saavan jäseniä, vaan toivoo kaikkien parisuhteen kestävän . Uusi-Kerttula erosi Victoria Milanin palveluksesta kesällä 2012 ja siirtyi kanadalaisen Ashley Madisonin Suomen maajohtajaksi 20.8.2012 . Syyskuussa 2012 maajohtajaksi tuli Susanna Ingerttilä. Ingerttilä lopetti määräaikaisen työnsuhteensa toukokuun lopussa 2013.. Digisec Median pääkonttori on Oslossa, Budapestissa ja Maltalla == Lähteet == == Aiheesta muualla == * Yrityksen virallinen kotisivu Luokka:Verkkosivustot
Napoleon Orda

Napoleon Orda (, ; 11. helmikuuta 1807 – 26. huhtikuuta 1883 Varsova) oli merkittävä valkovenäläinen, puolalaiseen aatelistaustaiseen insinööriperheeseen syntynyt kuvataiteilija, pianisti ja säveltäjä. Napoleon Orda tunnetaan nykyisin hänen lukuisista 1800-luvun puolivälin jälkeen tekemistään aiemman Puola-Liettuan eli nykyisen Valko-Venäjän, Puolan, Liettuan ja Ukrainan luoteisosien kaupunkeja, linnoja, kartanoita ja maisemia koskevista litografioistaan ja akvarelleistaan. Napoleon Orda syntyi helmikuussa 1807 Pinskin piirin Varatsevitšyn kylässä, Minskin alueella Venäjän keisarikunnassa, nykyisen Ivanavan hallintopiirissä Valko-Venäjän Brestin alueella. Hän aloitti 1823 fysiikan ja matematiikan opinnot Vilnan yliopistossa. Hän liittyi kiellettyyn opiskelijajärjestöön, jossa toimimisen tuloksena hänet vuonna 1827 erotettiin yliopistosta ja hän joutui 15 kuukaudeksi vankilaan. Vuosina 1830–1831 hän osallistui tsaarinvaltaa aiemman Puola-Liettuan alueella vastustaneeseen marraskuun kansannousuun; tämän seurauksena hänen kotitalonsa takavarikoitiin ja hänet – Siperian vaihtoehtona – karkotettiin pois Venäjältä. Hän asui tämän jälkeen monissa maissa, muun muassa Itävallassa, Italiassa ja Sveitsissä. Vuonna 1833 hän sai emigrantin aseman Ranskasta ja asettautui Pariisiin. Hän tutustui moniin aikakauden johtaviin taiteilijoihin ja alkoi keskittyä musiikkiin ja kuvataiteen harrastamiseen. Hän esiintyi muun muassa yhdessä Frédéric Chopinin kanssa Pariisin juhlissa ja Adam Mickiewiczin runoimprovisaatioiden säestäjänä pianolla. Hän sai opetusta säveltämiseen esimerkiksi Franz Lisztiltä. Vuodesta 1847 lähtien hän oli Pariisin italialaisen oopperan johtaja ja sävelsi sekä opetti musiikkia itsekin. Kuvataiteita Napoleon Orda opiskeli maisema- arkkitehtuurin taiturin Pierre Girardin ohjauksessa. Ordan ensimmäiset piirrokset julkaistiin Ranskan ja Reininmaan matkan 1840–1842 jälkeen. Vuosina 1842–1844 oli Espanjan, Portugalin ja Algerian kuvien vuoro. Muutama vuosi keisari Aleksanteri II:n poliittisten pakolaisten armahtamisen (1856) jälkeen Orda muutti perheineen takaisin synnyinseudulleen, josta hän vuokrasi entisen kotitalonsa. Vuosina 1862–1863 perhe asui jonkin aikaa Hrodnassa. == Lähteet == == Aiheesta muualla == * Museo taiteilijan synnyinkylässä Ivanavan piirissä Valko-Venäjällä * Puolan historiaan liittyviä Napoleon Ordan kuvia Luokka:Valko-Venäjän historia Luokka:Valkovenäläiset taiteilijat Luokka:Puolalaiset taiteilijat Luokka:Vuonna 1807 syntyneet Luokka:Vuonna 1883 kuolleet
Seiko Epson

Seiko Epson Corporation (), lyhemmin Epson on japanilainen elektroniikkavalmistaja, joka kuuluu Seiko Group -yhtymään. Epsonin tuotteisiin kuuluvat muun muassa tulostimet, projektorit sekä nestekidenäytöt. ==Historia== Epsonin toiminta alkoi 1960-luvulla nimellä Shinshu Seiki Co. joka toimitti varaosia Seikon rannekelloihin. Seiko Group valmisti ajanottolaitteita vuoden 1964 kesäolympialaisiin joka mahdollisti Shinshu Seikin siirtymisen elektronisten tulostimien kehittämisen. Vuonna 1968 Shinshu Seiki lanseerasi EP-101-tulostimen. Nimeä Epson aloitettiin käyttämään tulostimien niminä vuodesta 1975 lähtien. Vuonna 1985 Suwa Seikosha Co., Ltd. ja Epson Corporation yhdistyivät muotoon Seiko Epson Corporation.Epson.fi Corporate History Yhtiö listautui pörssiin vuonna 2003. Epson osti Orient Watch Companyn vuonna 2009, joka on japanin suurimpia kellojen valmistajia.Orient Watch co. History == Tuotteet == Yhtiö valmistaa kuluttaja- ja yritystuotteiden lisäksi komponentteja ja järjestelmiä myös teollisuudelle, kuten esimerkiksi kassajärjestelmät, robotit sekä teollisuuden komponentit.Epson teollisuustuotteet , Epson.fi, viitattu 30.11.2011 Yhtiö on valmistanut muun muassa NEC PC-9801 -yhteensopivia tietokoneita. Epson HX-20 on sanottu olleen ensimmäinen varsinainen "sylitietokone". Epson QX-10 oli yhtiön valmistama mikrotietokone. == Lähteet == ==Aiheesta muualla== *Epson.fi Luokka:Japanilaiset pörssiyhtiöt Luokka:Japanilaiset elektroniikkayhtiöt Luokka:Seiko
Francisco Bertrand

Francisco Bertrand Barahona (9. lokakuuta 1866 Juticalpa, Honduras – 15. heinäkuuta 1926) oli hondurasilainen poliitikko, joka toimi kahteen otteeseen maan presidenttinä, 1911–1912 ja 1913–1919. Bertrand syntyi Juticalpassa 1866. Hänen vanhempansa olivat Pedro Bertrand ja Josefa Baraona. Hän opiskeli lääkäriksi ja kirurgiksi, kunnes siirtyi politiikkaan. Honduras oli ajautunut sisällissotaan 1910-luvun taitteessa. Manuel Bonillan johtamat oppositiojoukot kävivät taisteluja Miguel R. Dávilan hallitusta vastaan, ja Bonilla perusti oman hallintonsa La Ceibaan tammikuussa 1911. Yhdysvallat asettui sovittelemaan, ja se sai osapuolet suostumaan aselepoon. Yhdysvallat asetti Thomas Dawsonin valitsemaan väliaikaisen presidentin, joksi valittiin maaliskuussa 1911 Bertrand. Bertrand johti maata Dávilan loppukauden ajan, ja lokakuussa 1911 uudeksi presidentiksi valittiin Manuel Bonilla. Bonillan varapresidentti Francisco Bográn erosi pian virkaan astumisen jälkeen, ja Bertrandista tuli uusi varapresidentti. Bonilla sairastui vakavasti ja joutui jättämään maaliskuussa presidentin tehtävät, joita Bertrand alkoi tämän jälkeen varapresidenttinä hoitaa. Bertrand oli Hondurasin johdossa pari vuotta varapresidenttinä. Uudet vaalit järjestettiin lokakuussa 1915, ja ne voittanut Bertrand astui virkaan virallisesti 1. helmikuuta 1916. Bertrandin hallituskausi 1911–1919 oli suhteellisen rauhallista aikaa, mutta oppositio ja Yhdysvallat joutuivat syrjäyttämään Bertrandin 1919, kun tämä ei ollut suostumassa perustuslailliseen vallasta siirtymiseen. Bertrandin vastaisia joukkoja johti Tegucigalpan kuvernööri Rafael López Gutiérrez. Bertrand pytki asettamaan lankonsa seuraajakseen, mutta Yhdysvaltain väliintulo pakotti Bertrandin jättämään paikkansa. Väliintulon syyksi on epäilty sekä Bertrandin yritystä korottaa banaaniveroa että pelkoa opposition kapinasta, minkä takia Yhdysvallat olisi suositellut Bertrandille eroa.Valtonen, s. 315–316. Bertrand muutti eronsa jälkeen La Ceibaan. Hän kuoli heinäkuussa 1926. == Lähteet == * * === Viitteet === Luokka:Hondurasin presidentit Luokka:Vuonna 1866 syntyneet Luokka:Vuonna 1926 kuolleet